*Līguma projekts*

**TELPU NOMAS LĪGUMS**

Ogrē, Ogres novadā

20\_\_.gada \_\_\_\_\_\_\_\_\_\_\_\_\_\_

**Ogres novada pašvaldības aģentūra “Ogres novada Kultūras centrs”**, juridiskā adrese: Brīvības iela 15, Ogre, Ogres nov., reģistrācijas Nr. 90001669956, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - ***Iznomātājs****)* no vienas puses, un

\_\_\_\_\_\_\_\_\_\_\_\_\_\_\_\_, kura vārdā, pamatojoties uz \_\_\_\_\_\_\_\_\_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_\_\_\_\_ (turpmāk - ***Nomnieks****)*, no otras puses, ņemot vērā Ogres novada pašvaldības \_\_\_\_\_ lēmumu “Par nedzīvojamo telpu nomu Ogresgala Tautas namā, Ogresgalā, Ogres nov.” un Ogres novada pašvaldības Īpašuma iznomāšanas komisijas \_\_\_\_\_\_\_\_\_\_\_lēmumu Nr.\_\_\_\_ noslēdz šādu nekustamā īpašuma nomas līgumu (turpmāk - Līgums):

1. **LĪGUMA PRIEKŠMETS**
	1. **Iznomātājs** nodod, bet **Nomnieks** pieņem nomā nedzīvojamo telpu Bumbieru ielā 9, Ogresgalā, Ogres nov. (būves kadastra apzīmējums 74800040872001) Nr.1 ar kopējo platību **11,8m²** (telpas kadastra apzīmējums 74800040872001010) (turpmāk – *Telpas*).
	2. Telpu izmantošanas mērķis – *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*
	3. **Iznomātājs** apņemas sniegt **Nomniekam** sekojošus komunālos pakalpojumus:

**x** siltumenerģijas piegāde telpu apkurei

**x** ūdens piegāde

**x** kanalizācijas novadīšana

**x** elektroenerģijas piegāde esošajā elektroinstalācijas tīklā

 (turpmāk tekstā “pakalpojumi”).

* 1. **Nomnieks** apņemas maksāt par telpu lietošanu nomas maksu un maksu par 1.3. punktā noteiktajiem komunālajiem pakalpojumiem šajā līgumā noteiktajā kārtībā un apjomā.
	2. **Nomnieks**, papildus nomas maksai, maksā pievienotās vērtības nodokli un Telpu uzturēšanai nepieciešamo pakalpojumu nodrošināšanas izmaksas saskaņā ar 1.3. punktu (elektroenerģija, ūdens – pamatojoties uz, Nomnieka uzstādītajiem, patēriņa kontroles skaitītājiem - uzskaites rādījumiem). Komunālie maksājumi tiek iekļauti nomas maksas izsniegtajos rēķinos.
	3. **Nomnieks,** slēdzot ārpakalpojuma līgumu, organizē atkritumu izvešanu un sedz izdevumus par atkritumu izvešanu un utilizēšanu.
1. **LĪGUMA TERMIŅŠ**
	1. Līgums stājas spēkā tā parakstīšanas brīdī.
	2. Līguma termiņš tiek noteikts 1 (viens) gads.
	3. Pēc Līguma 2.2.apakšpunktā minētā nomas termiņa izbeigšanās, pusēm
	savstarpēji vienojoties, saskaņā ar Publiskas personas finanšu līdzekļu un mantas izšķērdēšanas likuma 6.¹panta pirmo daļu, Līguma termiņš var tikt pagarināts, noslēdzot par to rakstveida vienošanos. **Nomniekam**ir pienākums paziņot **Iznomātājam**par vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.
2. **MAKSĀJUMI**
	1. Nomas maksa par telpām noteikta \_\_\_\_EUR plus PVN par vienu lietošanā nodoto telpu kopējās platības kvadrātmetru mēnesī.
	2. Maksas par šī līguma 1.3. punktā norādītajiem komunālajiem pakalpojumiem tiek noteiktas ņemot vērā spēkā esošos pašvaldības noteiktos pakalpojumu tarifus. Ja normatīvo aktu izmaiņu rezultātā vai sakarā ar kompetentas valsts (pašvaldības) institūcijas lēmuma pieņemšanu mainās pakalpojumu maksas apmērs, par to tiek paziņots vietējās preses izdevumos.
	3. Papildus nomas maksai **Nomnieks** maksā nekustamā īpašuma nodokli par iznomātajām telpām.
	4. **Nomnieks** maksā **Iznomātājam** nomas maksu un maksu par komunālajiem pakalpojumiem par iepriekšējo mēnesi līdz kārtējā mēneša 25. datumam.
	5. Norēķini tiek veikti euro ar bezskaidras naudas norēķinu, ieskaitot **Iznomātāja** norādītajā bankas kontā. Par samaksas dienu tiek uzskatīta diena, kad naudas summa ieskaitīta **Iznomātāja** bankas kontā.
	6. Ja nomas maksa un/vai maksa par komunālajiem pakalpojumiem norādītajā termiņā nav samaksāta, **Iznomātājam** ir tiesības aprēķināt un prasīt no **Nomnieka** līgumsodu 0,1 % apmērā no savlaicīgi nenomaksātās summas par katru nokavēto dienu.
	7. Līgumsoda aprēķināšana tiek uzsākta nākošajā dienā pēc šajā līgumā paredzētā samaksas termiņa un apstājas, kad **Nomnieks** veicis nokavētos parāda un līgumsoda maksājumus vai līgumslēdzējas puses rakstveidā vienojušās par līgumsoda uzkrāšanās apstāšanos.
	8. **Nomnieka** veiktie maksājumi vispirms tiek ieskaitīti līgumsoda apmaksai, bet atlikusī summa ieskaitāma pamatparāda apmaksai.
	9. Līgumsoda samaksa neatbrīvo **Nomnieku** no pienākuma veikt pārējos maksājumus saskaņā ar šo līgumu.
	10. **Iznomātājam**ir tiesības, rakstveidā nosūtot attiecīgu paziņojumu bez šī Līguma grozīšanas (ja Nomnieks nepiekrīt noslēgt rakstveida vienošanos, kas pievienojama šim Līgumam kā pielikums), vienpusēji mainīt nomas maksas apmēru, ievērojot šādus nosacījumus:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas korekcijas brīdi pārsniedz 10% apmēru. Nomas maksas paaugstinājumu nosaka, sākot ar otro nomas gadu, atbilstoši Centrālās statistikas pārvaldes sniegtajiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos.
		3. reizi gadā nākamajam nomas periodam, ja ir mainījušies **Iznomātāja**nomas objekta plānotie pārvaldīšanas izdevumi.
		4. ja normatīvie akti paredz citu Nomas maksas apmēru vai nomas maksas aprēķināšanas kārtību.
	11. Iznomātājam ir tiesības nomas līguma darbības laikā, pamatojoties uz nomnieka ierosinājumu, samazināt nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence. Ja nomas objektu izmanto saimnieciskai darbībai un samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai. Nomas maksu nesamazina pirmo trīs gadu laikā pēc nomas līguma noslēgšanas.
3. **LĪGUMSLĒDZĒJU PUŠU PIENĀKUMI UN TIESĪBAS**
	1. Telpas **Nomnieks** saņem tādā stāvoklī, kādā tās ir šī līguma parakstīšanas dienā, šis stāvoklis **Nomniekam** ir zināms. **Nomnieks** ar parakstu uz šī līguma apliecina, ka viņam nav materiāla vai juridiska rakstura pretenziju pret **Iznomātāju** par iznomāto telpu, tajā esošo komunikāciju un iekārtu tehnisko stāvokli.
	2. Līdzēji apliecina, ka viņi ir novērtējuši telpu faktisko stāvokli un līdz ar to apņemas neizmantot prasības tiesības par Līguma atcelšanu pārmērīgu zaudējumu dēļ.
	3. **Nomnieks**, nepieciešamības gadījumā, pirms komercdarbības uzsākšanas, apņemas veikt telpas kosmētisko remontu saskaņā ar normatīvo aktu prasībām. Kosmētisko remontu ir tiesības uzsākt tikai pēc veicamo darbu un to apjomu saskaņošanas ar **Iznomātāju**.
	4. **Nomniekam** ir pienākums visā Līguma darbības laikā veikt visas nepieciešamās darbības, lai nepasliktinātu iznomāto Telpu tehnisko stāvokli. Telpu kārtējais remonts veicams atbilstoši būvniecību regulējošo normatīvo aktu prasībām. Izdevumus par minētajiem remontdarbiem sedz **Nomnieks*.***
	5. Jebkurus būvdarbus **Nomniekam** ir tiesības uzsākt tikai pēc veicamo darbu, to apjomu, plānoto ieguldījumu apjomu, tāmju un projekta saskaņošanas ar **Iznomātāju** un attiecīgas būvatļaujas saņemšanas.
	6. **Nomnieks**ir tiesīgs iesniegt **Iznomātajam**pieteikumu par izdevumu atlīdzināšanu:
		1. gadījumā, ja izdevumu atlīdzināšanu paredz šis Līgums, to veikšana ir bijusi būtisks nomas tiesību piešķiršanas nosacījums, bet šo Līgumu nepieciešams uzteikt, jo īpašums ir nepieciešams **Iznomātājam**tā publisko funkciju nodrošināšanai, - viena kalendārā mēneša laikā no dienas, kad **Iznomātājs**ir uzteicis (datums, kas minēts uzteikuma vēstulē) šo Līgumu;
		2. gadījumā, ja **Nomnieks***,* lai pasargātu īpašumu no bojāejas, tam ir veicis neatliekamos izdevumus, kas ir saskaņoti ar **Iznomātāju*,*** bet to atlīdzināšana nav iespējama atlikušajā Līguma darbības termiņā, tos ieskaitot nomas maksā, - viena kalendārā mēneša laikā no dienas, kad izdevumi ir veikti un tos ir pieņēmis **Iznomātājs.**
	7. Pieteikumam par izdevumu atlīdzināšanu **Nomnieks**pievieno šādus dokumentus:
		1. Līguma vai atsevišķas pušu vienošanās, kurā skaidri un nepārprotami fiksētas **Nomnieka** tiesības vai pienākums veikt izdevumus īpašumā, kopiju;
		2. sertificēta būvinženiera sagatavotu tehniskās apsekošanas slēdzienu par veicamo darbu nepieciešamību;
		3. dokumenta, kas apliecina **Iznomātāja**piekrišanu būvdarbu veikšanai, kopiju, bet gadījumos, kad darbu izpildei nepieciešams būvprojekts, - ar **Iznomātāju** saskaņota un noteiktā kārtībā akceptēta būvprojekta kopiju;
		4. būvdarbu izmaksu tāmes, kuras saskaņojis **Iznomātājs***;*
		5. būvdarbu veicēju atskaites (akti par veiktajiem darbiem, forma Nr.2 u.c.) par **Nomnieka**pasūtītajiem būvniecības darbiem un to izpildi, kas saskaņoti ar **Iznomātāju*;***
		6. veikto darbu pieņemšanas un nodošanas aktu, kuru ir akceptējis **Iznomātājs***;*
		7. par veiktajiem darbiem izdarītos maksājumus apliecinošus dokumentus.
	8. **Nomnieka**ieguldīto līdzekļu apjoms tiek fiksēts, pusēm parakstot atsevišķu vienošanos.
	9. **Nomnieka**veiktie ieguldījumi tiek atlīdzināti Līgumā noteiktajā kārtībā, ievērojot normatīvo aktu prasības, izņemot gadījumus, kad Līgums tiek izbeigts saskaņā ar šī Līguma 5.1. un/vai 5.2.punktu vai pēc paša **Nomnieka**iniciatīvas. Šādā gadījumā **Nomnieks** nodod **Iznomātājam** bez atlīdzības **Nomnieka**izdarītos uzlabojumus, pārbūves un ietaises, kurām jābūt lietošanas kārtībā. Tiek nodotas lietas un aprīkojums, kas nodrošina īpašuma normālu lietošanu, kā arī priekšmeti, kuri nav atdalāmi, nesabojājot tos, un virsmas, pie kurām tie piestiprināti.
	10. **Nomnieks**uzņemas pilnu atbildību par Telpu ekspluatāciju, nodrošina atbilstību normatīvo aktu prasībām un seko sanitāro normu un ugunsdrošības, darba drošības noteikumu ievērošanai, par avārijas situācijām nekavējoties paziņo organizācijām, kas nodrošina attiecīgo komunikāciju apkalpi, veic neatliekamus pasākumus avārijas likvidēšanai un informē **Iznomātāju*.***
	11. **Nomnieks**veic Telpu apsardzi, apdrošināšanu pēc saviem ieskatiem un par saviem līdzekļiem.
	12. Ja **Nomnieka**vainas dēļ Telpām vai nekustamajam īpašumam, kurā tās atrodas, radušies bojājumi, tad **Nomnieks**sedz ar bojājumu novēršanu saistītos izdevumus, turpinot maksāt nomas maksu pilnā apmērā.
	13. **Nomniekam**nav tiesības nodot iznomātās Telpas apakšnomā.
	14. **Nomniekam** ir pienākums izpildīt pašvaldības institūciju un **Iznomātāja** prasības, kas attiecas uz Telpu uzturēšanu kārtībā, ļaut **Iznomātāja**pārstāvjiem veikt Telpu tehnisko pārbaudi, nodrošināt pārstāvju piedalīšanos pārbaudes aktu sastādīšanā un parakstīšanā.
	15. **Nomnieks** apņemas ar savu darbību neaizskart Iznomātāja un Ogresgala Tautas nama apmeklētāju, likumīgās tiesības, intereses un drošību.
	16. Neizvietot bez saskaņojuma ar **Iznomātāju**  reklāmas vides materiālus ārpus Ogresgala Tautas nama telpām un Telpās.
	17. **Iznomātājam** tiesības veikt iznomāto telpu apskati, pārbaudīt komunikāciju un iekārtu funkcionēšanu, kontrolēt mēraparātu rādījumus, ievērojot nosacījumu, ka gadījumos, kad iekļūšana nomātajās telpās nav steidzama vai neatliekama, tā tiek veikta pēc iespējas **Nomnieka** darba laikā, brīdinot **Nomnieku** pirms apmeklējuma.
	18. Puses apņemas savlaicīgi - 10 darba dienu laikā rakstiski paziņot otrai pusei par rekvizītu maiņu. Vainīgā puse uzņemas visu atbildību par sekām, kas rodas, pārkāpjot šos noteikumus.
4. **LĪGUMA IZBEIGŠANA UN PRETENZIJU IESNIEGŠANAS KĀRTĪBA**
	1. **Iznomātājs**ir tiesīgs izbeigt Līgumu pirms termiņa, vienu mēnesi iepriekš nosūtot rakstisku pretenziju **Nomniekam**vienpusēji atkāpties no nomas līguma, neatlīdzinot nomnieka zaudējumus, kas saistīti ar līguma pirmstermiņa izbeigšanu, kā arī nomnieka veiktos izdevumus nomas objektam, ja:
		1. nomnieka darbības dēļ tiek bojāts nomas objekts;
		2. nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu, ja līgumā noteikts viena mēneša nomas maksas aprēķina periods, vai vienu maksājuma periodu, ja līgumā noteikts viena ceturkšņa nomas maksas aprēķina periods, tai skaitā nomnieks nemaksā nomas objekta apdrošināšanas izmaksas, nekustamā īpašuma nodokli vai tā kompensāciju un citas nomas līgumā iekļautās izmaksas vai nenorēķinās par nekustamā īpašuma uzturēšanai nepieciešamajiem pakalpojumiem (piemēram, siltumenerģija, dabasgāzes piegāde, ūdensapgādes un kanalizācijas pakalpojumu nodrošināšana, sadzīves atkritumu izvešana), elektroenerģiju, sanitārtehniskajiem un tehniskajiem pakalpojumiem vai sakaru pakalpojumiem;
		3. nomas objekts bez iznomātāja piekrišanas tiek nodots apakšnomā, izņemot gadījumu, ja apakšnomas tiesības paredzētas publicētajos nomas nosacījumos;
		4. tiek pārkāpti nomas līguma nosacījumi.
	2. **Iznomātājs**ir tiesīgs izbeigt Līgumu pirms termiņa, par to rakstiski paziņojot **Nomniekam:**
		1. ja tiesā pret **Nomnieku**ir iesniegts maksātnespējas procesa pieteikums;
		2. ja ir apturēta vai izbeigta **Nomnieka**komercdarbība vai kāds no tās pamatvirzieniem, kā rezultātā var kļūt neiespējama šī Līguma izpilde.
	3. **Iznomātājam** ir tiesības, rakstiski informējot nomnieku trīs mēnešus iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar līguma pirmstermiņa izbeigšanu, ja nomas objekts nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai. Šādā gadījumā, ievērojot Civillikumu un nomas līgumu, Iznomātājs atlīdzina nomnieka veiktos nepieciešamos un derīgos izdevumus.
	4. Līgums var tikt izbeigts, abām līgumslēdzējām pusēm vienojoties.
	5. **Nomnieks**var atteikties no Telpu lietošanas, 2 mēnešus iepriekš rakstiski paziņojot **Iznomātājam.**Šādā gadījumā **Iznomātājam**nav pienākuma atlīdzināt **Nomniekam**zaudējumus un izdevumus (arī ieguldījumus), kā arī **Nomniekam** nav tiesību prasīt arī uz avansā samaksātās nomas maksas atmaksu.
	6. Līguma izbeigšana pirms termiņa neatbrīvo **Nomnieku**no pienākuma izpildīt maksājumu saistības, kuras viņš uzņēmies saskaņā ar Līgumu.
	7. Līdzēji vienojas, ka **Iznomātājs**būs tiesīgs izmantot Civillikumā paredzētās aizturējuma tiesības, tai skaitā aizturēt īpašumā visu esošo mantu līdz saistību izpildei no **Nomnieka**puses gadījumā, ja **Nomnieks**nemaksā Līgumā paredzētos maksājumus pilnā apmērā ilgāk kā 30 (trīsdesmit) dienas pēc Līgumā noteiktā termiņa.
	8. Ja ir iestājies Līguma 5.7.apakšpunktā minētais gadījums un **Iznomātājs**ir izmantojis aizturējuma tiesības, tad **Nomnieks,**parakstot šo Līgumu, pilnvaro **Iznomātāju** glabāt aizturēto mantu, **Nomnieks**apņemas atlīdzināt **Iznomātāja** izdevumus saistībā ar aizturētās mantas glabāšanu, kā arī pilnvaro **Iznomātāju**pārdot aizturēto mantu par brīvu cenu bez izsoles, lai **Iznomātājs**varētu nolīdzināt savu prasījumu pret **Nomnieku,**ja **Iznomātājs**aizturējuma tiesību izmantojis ilgāk kā par 10 (desmit) kalendārajām dienām.
	9. Ja Telpas dabas stihijas rezultāta vai tās radītā ugunsgrēkā pilnīgi gājušas bojā, Līgums tiek izbeigts, pusēm vienojoties. Ja bojājums mazāks par 30% no Telpu vērtības, Līgums paliek spēkā un atjaunošanas izdevumus sedz **Nomnieks***.* Ja bojājums lielāks par 30%, Līgums paliek spēkā tikai pēc rakstiskas papildu vienošanās noslēgšanas. **Nomniekam**ir tiesības atteikties no Telpu atjaunošanas izdevumu segšanas, ja tā ir nerentabla.
	10. Pēc Līguma termiņa izbeigšanās vai jebkuros citos Līguma izbeigšanas gadījumos **Nomniekam** jāatbrīvo Telpas šī Līguma izbeigšanās dienā vai citā **Iznomātāja**norādītajā termiņā un jānodod tas **Iznomātājam**labā stāvoklī, izpildot šādus pienākumus:
		1. aizejot atstāt īpašuma telpas tīras;
		2. paņemt līdzi visu personīgo īpašumu un iekārtas;
		3. noņemt visas piestiprinātās zīmes un reklāmas no īpašuma telpu iekšpuses un ārpuses, atjaunojot tās vietas, kur tās bijušas piestiprinātas;
		4. izlabot visus bojājumus īpašumā, kas radušies telpu atbrīvošanas rezultātā;

Telpas tiek nodotas ar nodošanas un pieņemšanas aktu. Ar Telpu labo stāvokli šī Līguma izpratnē saprotams tāds Telpu stāvoklis, kas nav sliktāks par to stāvokli, kāds tas bija Līguma parakstīšanas brīdī.

* 1. Ja pēc nomas Līguma izbeigšanas **Nomnieka**vainas dēļ Telpas netiek savlaicīgi atbrīvotas un nodotas **Iznomātājam, Nomniekam**jāveic samaksa par Telpu faktisko lietošanu un jāmaksā līgumsods 5 % apmērā no mēneša maksājumu summas par katru nokavēto dienu līdz Telpu nodošanas un pieņemšanas akta parakstīšanas dienai, kā arī jāsedz **Iznomātājam**visi zaudējumi, kādi **Iznomātājam**ir nodarīti sakarā ar Telpu savlaicīgu neatbrīvošanu.
1. **GARANTIJAS**
	1. **Iznomātājs**garantē, ka **Nomnieks** var netraucēti izmantot Telpas Līguma termiņā bez jebkāda pārtraukuma vai traucējuma no **Iznomātāja**puses.
	2. **Iznomātājs**apliecina, ka viņam ir pilnvaras slēgt šo Līgumu.
2. **ĪPAŠIE NOTEIKUMI**
	1. Nomas attiecības ir saistošas līgumslēdzēju pušu tiesību un saistību pārņēmējiem.
	2. Visi paziņojumi un uzaicinājumi, kas nosūtīti ar ierakstītām vēstulēm uz Līgumā norādītajām pušu adresēm, uzskatāmi par iesniegtiem uz pasta zīmoga norādītajā datumā.
	3. Puses piekrīt - ja kādai no pusēm līguma ietvaros izveidosies parāda saistības pret otru pusi, tad kreditora puse būs tiesīga bez saskaņošanas ar debitora pusi veikt debitora puses personas datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst personas datus).
3. **PUŠU ATBILDĪBA**
	1. Pēc būvdarbu pabeigšanas **Nomnieks**iesniedz **Iznomātājam**rakstisku, dokumentāli pamatotu izziņu par Telpās paveiktajiem būvdarbiem un ieguldītajiem līdzekļiem, t.i., būvdarbu izpildi saskaņā ar faktiski izpildīto darbu tāmi.
	2. Parakstītais Līgums pilnībā apliecina pušu vienošanos. Jebkuras izmaiņas stāsies spēkā tikai tad, kad tās tiks noformētas rakstiski kā pielikums Līgumam un tās parakstīs abas līgumslēdzējas puses. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir pusēm saistošs arī bez vienošanās pie Līguma parakstīšanas. Līguma pielikums ir neatņemama Līguma sastāvdaļa.
	3. Ja spēku zaudēs kāds no Līguma nosacījumiem, tas neietekmēs pārējo nosacījumu spēkā esamību.
	4. Pušu strīdi tiek izskatīti, pusēm savstarpēji vienojoties, bet, ja puses nevar vienoties — Latvijas Republikas tiesā pēc **Iznomātāja**atrašanās vietas saskaņā ar Latvijas Republikas normatīvajiem aktiem.
	5. Līgums ir sastādīts uz \_\_ lapām, 2 (divos) eksemplāros, no kuriem viens eksemplārs paliek **Nomniekam**, bet otrs - **Iznomātājam**.

**PUŠU REKVIZĪTI**

**PARAKSTI:**

**Iznomātājs: Nomnieks:**

**Iznomātājs** \_\_\_\_\_\_\_\_\_\_\_\_\_\_\_\_\_\_\_ **Nomnieks** \_\_\_\_\_\_\_\_\_\_\_\_\_\_\_\_\_\_\_\_\_